CELEX: 62010TA0035
Language: et
Date: 2013-09-06 00:00:00
Title: Kohtuasjad T-35/10 ja T-7/11: Üldkohtu 6. septembri 2013 . aasta otsus — Bank Melli Iran versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Põhjendamiskohustus — Kaitseõigused — Õigus tõhusale kohtulikule kaitsele — Õiguspärane ootus — Võetud piiravate meetmete uuesti läbivaatamine — Kaalutlusviga — Võrdne kohtlemine — Õiguslik alus — Olulised menetlusnormid — Proportsionaalsus)

19.10.2013   
            
            
               ET
            
            
               Euroopa Liidu Teataja
            
            
               C 304/9
            
         Üldkohtu 6. septembri 2013. aasta otsus — Bank Melli Iran versus nõukogu
   (Kohtuasjad T-35/10 ja T-7/11) (1)
   
   (Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Põhjendamiskohustus - Kaitseõigused - Õigus tõhusale kohtulikule kaitsele - Õiguspärane ootus - Võetud piiravate meetmete uuesti läbivaatamine - Kaalutlusviga - Võrdne kohtlemine - Õiguslik alus - Olulised menetlusnormid - Proportsionaalsus)
   2013/C 304/17
   Kohtumenetluse keel: inglise
   
      Pooled
   
   
      Hageja: Bank Melli Iran (Teheran, Iraan) (esindajad: kohtuasjas T-35/10 advokaat L. Defalque ning kohtuasjas T-7/11 advokaadid L. Defalque ja S. Woog, hiljem advokaadid L. Defalque ja C. Malherbe)
   
      Kostja: Euroopa Liidu Nõukogu (esindajad: kohtuasjas T-35/10, M. Bishop ja R. Szostak ning kohtuasjas T-7/11 M. Bishop ja G. Marhic, hiljem M. Bishop ja B. Driessen)
   
      Kostja toetuseks menetlusse astujad: Prantsuse Vabariik (esindajad: G. de Bergues ja É. Ranaivoson); Suurbritannia ja Põhja-Iiri Ühendkuningriik (esindajad: S. Behzadi-Spencer, hiljem A. Robinson ning lõpuks A. Robinson ja H. Walker, keda abistas barrister S. Lee); Euroopa Komisjon (esindajad: kohtuasjas T-35/10 S. Boelaert ja M. Konstantinidis ning kohtuasjas T-7/11 S. Boelaert, M. Konstantinidis ja F. Erlbacher)
   
      Ese
   
   Esiteks nõue osaliselt tühistada nõukogu 17. novembri 2009. aasta määrus (EÜ) nr 1100/2009, millega rakendatakse määruse (EÜ) nr 423/2007 (mis käsitleb Iraani vastu suunatud piiravaid meetmeid) artikli 7 lõiget 2 ning tunnistatakse kehtetuks otsus 2008/475/EÜ (ELT L 303, lk 31), nõukogu 25. oktoobri 2010. aasta otsus 2010/644/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 281, lk 81), nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 423/2007 (ELT L 281, lk 1), nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP (ELT L 319, lk 71), nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust nr 961/2010 (ELT L 319, lk 11), ja nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 961/2010 (ELT L 88, lk 1), ning teiseks nõue tühistada mis tahes tulevane määrus või otsus, mis täiendab või muudab mõnda vaidlustatud aktidest, mis on suulise menetluse lõpetamise kuupäeval jõus.
   
      Resolutsioon
   
   
               1.
            
            
               Liita kohtuasjad T-35/10 ja T-7/11 kohtuotsuse tegemiseks.
            
         
               2.
            
            
               Jätta hagid rahuldamata.
            
         
               3.
            
            
               Jätta Bank Melli Irani kohtukulud tema enda kanda ja mõista temalt välja Euroopa Liidu Nõukogu kohtukulud.
            
         
               4.
            
            
               Jätta Prantsuse Vabariigi, Suurbritannia ja Põhja-Iiri Ühendkuningriigi ning Euroopa Komisjoni kohtukulud nende endi kanda.
            
         
      (1)  ELT C 100, 17.4.2010.